钦定古今图书集成/理学汇编/学行典/第187卷 > 毛洵〈兄溥〉
## 钦定古今图书集成/理学汇编/学行典/第187卷 > 毛洵〈兄溥〉

按《宋史孝义传》：“毛洵，字子仁，吉州吉水人。天圣二年
进士，又中拔萃科。性至孝，凡守四官，再以亲疾解任，
执药调膳，尝而后进，三月不之寝室。父应佺，通判太
平州，卒官。母高继卒于池阳舟次，持锸荷土以为坟，
手胝面黔，亲友不能识。庐于墓凡二十一月，朝夕哭
踊，食裁脱粟。诸生请问经义，对之流涕，未尝言文。抱”
疾归，数日而卒。郡以孝闻，赐其家帛五十匹，米五十
斛。兄溥，字文祖，亦以哀毁卒于舟中。